ACORDO DO PLENO DE DELEGACIÓN DE COMPETENCIAS NA XUNTA DE GOBERNO LOCAL
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 02/08/2019)

Polo Sr. Alcalde se procede a lectura da proposta de alcaldía redactada nos seguintes termos: D. Luis Gaspar Najih Friedmann, en calidade de Alcalde-Presidente do Concello da Cañiza e de voceiro do Grupo Municipal do PSdeG-PSOE., e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e demais normativa concordante. Considerando a previsión do artigo 38 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais, e do artigo 17 do Regulamento Orgánico Municipal PROPOÑO AO PLENO DO CONCELLO A ADOPCIÓN DO SEGUINTE ACORDO: Primeiro: Delegar na Xunta de Goberno Local do Concello da Cañiza as seguintes competencias que se relacionan, a) O exercicio de accións xudiciais e administrativas e a defensa da corporación en materias de competencia plenaria. b) A declaración de lesividad dos actos do Concello. c) A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento -salvo as de tesouraría, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior- todo iso de conformidade co disposto na Lei Reguladora das Facendas Locais. d) A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. e) As competencias que a Disposición adicional 2ª da Lei 9/2017 LCSP lle atribúe o Pleno da Corporación e) As demais que expresamente lle confiran as leis. Segundo: Estas delegacións comprenden a facultade de resolver mediante actos administrativos que afecten a terceiros, incluida a de resolver os recursos de reposición que poideran interpoñerse contra as resolucións dictadas no exercicio das competencias atribuidas pola presente delegación. Terceiro: Estas delegacións surtirán efectos desde o día seguinte ao da adopción do presente acordo, sen prexuízo da súa publicación no BOP. A continuación sométese a votación a proposta da Alcaldía sobre este asunto, co seguinte resultado: VOTOS EMITIDOS: TRECE (13). VOTOS A FAVOR DA PROPOSTA DA ALCALDÍA: SETE (7). SEIS (6) DO G. M. DO PSDEG-PSOE E UN (1) DO CONCELLEIRO DO GRUPO MIXTO. VOTOS EN CONTRA DA PROPOSTA DA ALCALDIA: SEIS (6). G. M DO P. P. ABSTENCIÓNS:. NON HAI. E para que así conste e aos efectos oportunos, e coa salvedade do establecido no artigo 206 do RD 2568/1986, polo que se aproba o Regulamento de Organización, Funcionamento e Réxime Xurídico das EELL, expido a presente, de orde e co visto e prace do Sr. Alcalde, Documento asinado por JACOBO BARREIRO PIMENTEL, Secretario Xeral do Concello de A Cañiza, co visto e prace de LUIS ANTONIO GÓMEZ PIÑA, Alcalde do Concello.